ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
2024 மார்ச் இறுதியில் மக்கள் நல மருந்தகங்களின் எண்ணிக்கையை 10500 ஆக அதிகரிக்க அரசு இலக்கு
வரும் 2024 ஆம் ஆண்டு மார்ச் இறுதியில், பிரதமரின் மக்கள் நல மருந்தகங்களின் எண்ணிக்கையை 10500 ஆக அதிகரிக்க மத்திய அரசு இலக்கு நிர்ணயித்திருப்பதாக மத்திய ரசாயனங்கள் மற்றும் உரத்துறை அமைச்சர் திரு.டி.வி.சதானந்த கவுடா தெரிவித்துள்ளார். பொதுமக்களுக்கு, குறிப்பாக ஏழை மக்களுக்கு தரமான மருந்துகளை குறைந்த விலையில் வழங்குவதே அரசின் நோக்கம் என்று அவர் கூறினார். மக்கள் நல மருந்தகங்களை, மருந்துப் பொருட்கள் துறையின் கீழ் இயங்கும் பி.பி.பி.ஐ.  அமைத்து வருகிறது.
மத்திய அரசு நிர்ணயித்துள்ள இலக்கை அடையும் போது நமது நாட்டில் உள்ள அனைத்து மாவட்டங்களிலும் மக்கள் மருந்தகங்கள் அமைக்கப்பட்டிருக்கும். 2020 செப்டம்பர் 15-ம் தேதி அன்று நிலவரப்படி நமது நாட்டில் உள்ள மக்கள் மருந்தகங்களின் எண்ணிக்கை 6603 ஆக அதிகரித்துள்ளது.
2020-21 முதல் 2024-25 வரையிலான காலத்திற்கு ஒதுக்கப்பட்டுள்ள ரூ.490 கோடி நிதி ஒதுக்கீட்டால் மக்கள் நல மருந்தகங்கள் திட்டத்தின் கீழ் தரமான மருந்துகளின் விலைகள் கணிசமாக குறையும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1655545
•••••
(
பிரதமர் அலுவலகம்
அணி சேரா இயக்க நாடுகளின் தொடர்புக் குழு மாநாட்டில் ஆன்லைன் மூலம் பிரதமர் பங்கேற்றார்.
கோவிட் – 19 தொற்று நோயால் ஏற்பட்டுள்ள பிரச்சினைகள் குறித்து விவாதிப்பதற்காக, அணிசேரா இயக்க  தொடர்புக் குழுவின் இணையதள மாநாடு மே 4ம் தேதி அன்று மாலை நடைபெற்றது. இதில் பிரதமர் நரேந்திர மோடி கலந்து கொண்டார்.
‘கோவிட்-19 தொற்றுக்கு எதிராக ஒன்றிணைவோம்’ என்ற கருத்தின் அடிப்படையில் ‘நாம்’ தொடர்புக் குழுவின் மாநாடு, அந்த இயக்கத்தின் இப்போதைய தலைவரான அஜர் பைஜான் குடியரசின் அதிபர் எச்.இ.இதம் அலியேவ்வால் ஏற்பாடு செய்யப்பட்டிருந்தது. இந்த மாநாட்டின் நோக்கம், இந்த கொள்ளை நோயை ஒழித்துக்கட்டவும், கோவிட்-19 தொற்றுக்கு எதிராக சர்வதேச ஒற்றுமையை மேம்படுத்துவது மற்றும் நாடுகள், சர்வதேச அமைப்புகளின் சக்திகளை ஒன்று திரட்டுவது ஆகியவை ஆகும். மேலும், இந்த நிகழ்ச்சியில் சர்வதேச பன்முகத்தன்மை மற்றும் அமைதிக்கான ராஜாங்கரீதியான நடவடிக்கைகள் ஆகியவை நினைவு கூரப்பட்டன.
‘நாம்’ அமைப்பின் தொடக்கக்கால உறுப்பினர் மற்றும் ‘நாம்’ அமைப்பின் கொள்கைகள் மற்றும் மதிப்புகளை நீண்டகாலமாக பின்பற்றி வருவது இந்தியா, என்பதை சுட்டிக்காட்டும் வகையில் பிரதமர் மோடியின் பங்கேற்பு அமைந்தது. இந்த நிகழ்ச்சியில் பிரதமர் மோடி பேசுகையில், இந்த பிரச்சினைக்குரிய நேரத்தில் உலகத்தில் சர்வதேச ஒருங்கிணைப்பு, உள்ளடக்கிய மற்றும் சரிசமமான நடவடிக்கைகள் தேவை என்பதை வலியுறுத்தினார். மேலும், உள்நாட்டு அளவிலும், சர்வதேச அளவிலும் இந்தியா மேற்கொண்டுள்ள நடவடிக்கைகளை பிரதமர் சுட்டிக்காட்டினார். மேலும், இந்த இயக்கத்துடன் இணைந்து தேவையான உதவிகளை முடிந்த அளவுக்கு அளிக்கவும் தயாராக இருப்பதாகவும் அவர் கூறினார். இதுதவிர பிற வைரஸ்கள், குறிப்பிட்ட தீவிரவாதம் மற்றும் போலிச் செய்திகளுக்கு எதிராக உலகம் இணைந்து செயல்பட வேண்டியது அவசியம் என்றும் பிரதமர் கூறினார்.
இந்த மாநாட்டில் 30 நாடுகளின் தலைவர்கள், அரசுகள் மற்றும் பிற தலைவர்கள், குறிப்பாக ஆசியா, ஆப்பிரிக்கா, லத்தின் அமெரிக்கா, கரீபியன் மற்றும் ஐரோப்பிய நாடுகளின் உறுப்பினர்கள் ஆகியோருடன் பிரதமர் மோடி கலந்து கொண்டார். மேலும், இந்த மாநாட்டில், ஐ.நா. பொதுச் சபை தலைவர் பேராசிரியர் டிஜியானி முகமது பேண்டே, ஐ.நா பொதுச் செயலாளர் அன்டோனியோ கட்டெரஸ், ஆப்பிரிக்க கூட்டமைப்பின் தலைவர் முசா பகி மகமத், ஐரோப்பிய யூனியன் பிரதிநிதி ஜோசெப் போரெல் மற்றும் உலக சுகாதார அமைப்பின் இயக்குநர் ஜெனரல் டாக்டர் டெட்ராஸ் ஜிபிரியேசஸ் ஆகியோர் கலந்து கொண்டு உரையாற்றினர்.
ஒட்டுமொத்தமாக இந்த மாநாட்டில் நாம் தலைவர்கள் கோவிட்-19ஆல் ஏற்பட்டுள்ள தாக்கத்தின் அளவீடு, அடையாளம் காணப்பட்டுள்ள மற்றும் தேவையான நிவாரண நவடிக்கைகள், செயல்திறன் அடிப்படையிலான தொடர் நடவடிக்கைகள் ஆகியவை குறித்து உரையாற்றினர். இந்த மாநாட்டை தொடர்ந்து, கோவிட்-19க்கு எதிரான போராட்டத்தில் சர்வதேச அளவிலான ஒற்றுமையை வலியுறுத்தும் தீர்மானம் நிறைவேற்றப்பட்டது. கோவிட்-19க்கு எதிரான போராட்டத்தில் உறுப்பு நாடுகளின் அடிப்படை மருத்துவ, சமூக மற்றும் மனிதாபிமான தேவைகளுக்காக ஒரு பொதுவான அமைப்பை நிறுவி, அதன் மூலம் உறுப்பு நாடுகளின் உடனடி மற்றும் எதிர்கால தேவைகளை அடையாளம் காண ஒரு பணிக்குழுவை உருவாக்கவும் தலைவர்கள் ஒப்புக் கொண்டனர்.
(
ஆயுஷ்
மருத்துவ தகவல் களஞ்சிய இணையதளம் மற்றும் ஆயுஷ் சஞ்ஜீவனி செயலியை ஆயுஷ் அமைச்சர் நாளை தொடங்கி வைக்கிறார்
ஆயுஷ் துறையில் மற்றுமொரு மைல்கல்லாக, ஆயுஷ் மருத்துவ தகவல் களஞ்சிய இணையதளம் மற்றும் ஆயுஷ் சஞ்ஜீவனி செயலியின் மூன்றாவது பதிப்பை காணொலி முறையில் நாளை நடைபெற உள்ள நிகழ்ச்சி ஒன்றில் மத்திய ஆயுஷ் இணை அமைச்சர்  திரு கிரண் ரிஜிஜூ தொடங்கி வைக்கிறார்.
ஆயுஷ் மருத்துவர்கள் மற்றும் பொது மக்களுக்கு உதவும் வகையில் ஆயுஷ் மருத்துவ தகவல் களஞ்சிய இணையதளம்  அமைந்துள்ளது. ஆயுஷ் மருத்துவர்களின் மருத்துவ செயல்பாடுகள் குறித்த தகவல்களைத் தொகுப்பது இந்த தளத்தின் நோக்கம் ஆகும். தகவல்களை அளிப்பதோடு மட்டுமல்லாமல் பகுப்பாய்வு மற்றும் ஆராய்ச்சியையும் இது ஊக்குவிக்கும்.
பல்வேறு நோய்களுக்கு சிகிச்சை அளிப்பதில் ஆயுஷ் மருத்துவ முறைகளின் வலிமைகளை இது ஆவணப்படுத்தும் என்று எதிர்பார்க்கப்படுகிறது.
ஆயுஷ் மருத்துவ முறைகளின் மூலம் சிகிச்சை அளிக்கப்பட்ட கொவிட்-19 பாதிப்புகள் குறித்து பிரத்தியேக பிரிவு ஒன்று இணையதளத்தில் இருப்பது குறிப்பிடத்தக்க அம்சமாகும்.
ஆயுஷ் சஞ்ஜீவனி செயலியின் மூன்றாவது பதிப்பு கூகுள் பிளே ஸ்டோர் மற்றும் ஐஓஎஸ்-ல் வெளியிடப்படுகிறது. அறிகுறிகள் இல்லாத மற்றும் லேசான முதல் ஓரளவு பாதிப்பு உள்ள கொவிட் நோயாளிகளின் பராமரிப்பில் ஆயுஷ் 64 மற்றும் கபசுரக் குடிநீர் மருந்துகளின் செயல் திறனை ஆய்வு செய்து ஆவணப்படுத்தும் வசதியை இந்த பதிப்பு வழங்குகிறது. வீட்டு தனிமையில் உள்ள நோயாளிகளுக்கு செயல்திறன்மிக்க இந்த இரண்டு ஆயுஷ் மருந்துகளை வழங்குவதற்கான தேசிய விநியோக பிரச்சாரத்தை ஆயுஷ் அமைச்சகம் மேற்கொண்டுள்ளது குறிப்பிடத்தக்கது.
ஆயுஷ் அமைச்சத்தின் முகநூல் மற்றும் யூடியூப் சமூக ஊடக பக்கங்களில் நாளைய நிகழ்ச்சியின் நேரலையை மாலை 3.30 மணி முதல் காணலாம்.
----
(Visitor Counter : 212
PIB Headquarters
கொவிட்-19 - பிஐபி செய்தித் தொகுப்பு
10.07.2020
கொவிட்-19 - பிஐபி செய்தித் தொகுப்பு
-
குடியரசுத் துணைத் தலைவர் செயலகம்
-
ரசாயனம் மற்றும் உரங்கள் அமைச்சகம்
-
பெருநிறுவனங்கள் விவகாரங்கள் அமைச்சகம்
-
வடகிழக்குப் பகுதி வளர்ச்சி அமைச்சகம்
-
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
-
அறிவியல் மற்றும் தொழில்நுட்பத்துறை
-
கப்பல் போக்குவரத்து அமைச்சகம்
-
திறன் மேம்பாடு மற்றும் தொழில் முனைவோர் அமைச்சகம்
-
புள்ளியியல் மற்றும் திட்ட அமலாக்கம் அமைச்சகம்
-
பழங்குடியினர் நலத்துறை அமைச்சகம்
-
இளைஞர் நலன் மற்றும் விளையாட்டு அமைச்சகம்
(-
சிறப்பு சேவைகள் மற்றும் கட்டுரைகள்
தகவல் மற்றும் ஒலிபரப்பு அமைச்சகம்
நடிகை வஹீதா ரஹ்மானுக்கு 53-வது தாதா சாகேப் பால்கே வாழ்நாள் சாதனையாளர் விருது வழங்கப்படுகிறது
2021-ம் ஆண்டுக்கான தாதா சாகேப் பால்கே வாழ்நாள் சாதனையாளர் விருது பிரபல நடிகை வஹீதா ரஹ்மானுக்கு வழங்கப்படும் என்று மத்திய அமைச்சர் அனுராக் சிங் தாக்கூர் அறிவித்துள்ளார். இந்த முடிவைத் தெரிவித்த அமைச்சர், இந்திய சினிமாவுக்கு தனது மகத்தான பங்களிப்பிற்காக இந்த விருதை அறிவித்ததில் மிகுந்த மகிழ்ச்சியையும் கௌரவத்தையும் அடைகிறேன் என்று கூறியுள்ளார்.
பியாசா, காகாஸ் கே பூல், சௌதாவி கா சந்த், சாகிப் பீவி அவுர் குலாம், கைடு, காமோஷி மற்றும் பல இந்தி திரைப்படங்களில் ஏற்ற பாத்திரங்களுக்காக அவர் பாராட்டப்பட்டுள்ளார் என்பதை அமைச்சர் எடுத்துரைத்தார். அவரது நடிப்புத் திறன் குறித்து அமைச்சர் கூறுகையில், "தனது 5 தசாப்தங்களுக்கும் மேலான திரைப்பட வாழ்க்கையில், அவர் தனது பாத்திரங்களில் மிகவும் நேர்த்தியாக நடித்துள்ளார், ரேஷ்மா மற்றும் ஷேரா திரைப்படத்தில் நடித்ததற்காக தேசிய திரைப்பட விருது பெற்றார். பத்மஸ்ரீ மற்றும் பத்ம பூஷண் விருது பெற்ற வஹீதா, தனது கடின உழைப்பால் மிக உயர்ந்த அளவிலான தொழில்முறை சிறப்பை அடையக்கூடிய ஒரு பாரதிய நாரியின் அர்ப்பணிப்பு மற்றும் வலிமைக்கு எடுத்துக்காட்டாக உள்ளார்’’ என்று தெரிவித்தார்.
நாரி சக்தி வந்தன் அதினியம் நிறைவேற்றப்பட்டதைத் தொடர்ந்து மூத்த நடிகைக்கு இந்த விருது வழங்கப்பட்டுள்ளது என்று குறிப்பிட்ட அமைச்சர், "வரலாற்று சிறப்புமிக்க நாரி சக்தி வந்தன் அதினியம் நாடாளுமன்றத்தில் நிறைவேற்றப்பட்ட இந்த நேரத்தில், அவருக்கு இந்த வாழ்நாள் சாதனையாளர் விருது வழங்கப்படுவது இந்திய சினிமாவின் முன்னணி நடிகைகளில் ஒருவருக்கும், திரைப்படங்களுக்குப் பிறகு தனது வாழ்க்கையை தொண்டு மற்றும் சிறந்த நன்மைக்காக அர்ப்பணித்தவருக்கும் பொருத்தமான கவுரவமாகும்" என்று கூறினார்.
69-வதுதேசிய திரைப்பட விருதுகள் வழங்கும் விழாவில் இந்த விருது வழங்கப்பட உள்ளது.
பின்வரும் உறுப்பினர்கள் தாதா சாகேப் பால்கே விருது தேர்வுக் குழுவில் இடம் பெற்றிருந்தனர்:
திருமதி ஆஷா பரேக்
திரு சிரஞ்சீவி
திரு பரேஷ் ராவல்
திரு புரோசென்ஜித் சாட்டர்ஜி
திரு சேகர் கபூர்
பல ஆண்டுகளாக தனது காலத்தின் மிகச் சில நடிகைகளால் சாதிக்க முடிந்ததை வஹீதா ரஹ்மான் தனது நடிப்புத் திறமையால் சாதித்துள்ளார். ஏராளமான விருதுகளை வென்றுள்ள அவர், கைடு  மற்றும் நீல் கமல்  ஆகிய படங்களில் நடித்ததற்காக பிலிம்பேர் சிறந்த நடிகை விருதை வென்றார். சிறந்த நடிகைக்கான தேசிய விருதையும்  வென்ற இவர், 1972 ஆம் ஆண்டில் இந்திய அரசால் பத்மஶ்ரீ விருது வழங்கி கௌரவிக்கப்பட்டார், பின்னர் 2011 ஆம் ஆண்டில் பத்ம பூஷண் விருதைப் பெற்றார். வஹீதா ரஹ்மான் 90 க்கும் மேற்பட்ட திரைப்படங்களில் நடித்துள்ளார். ஐந்து தசாப்தங்களுக்கும் மேலாக நீடித்த திரையுலக வாழ்க்கையில், குறிப்பிடத்தக்கப் பாராட்டுகளைப் பெற்றுள்ளார்.
மத்திய அமைச்சரவை
இந்தியா தலையீடு காரணமாக உருவான சர்வதேச தாவா தீர்வு ஒப்பந்தங்கள் குறித்த ஐநா தீர்மானத்தில் கையெழுத்திட பிரதமர் நரேந்திர மோடி தலைமையிலான மத்திய அமைச்சரவை ஒப்புதல்
இந்தியக் குடியரசின் தலையீடு காரணமாக உருவான சர்வதேச தாவா தீர்வு ஒப்பந்தங்கள் குறித்த ஐநா தீர்மானத்தில் கையெழுத்திட பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இதற்கான கூட்டம் 07.08.2019 அன்று சிங்கப்பூரில் அல்லது ஐநா தலைமையகத்தில் நடைபெறவுள்ளது.
பயன்:
இந்தத் தீர்மானத்தில் கையெழுத்திடுவது முதலீட்டாளர்களுக்கு நம்பிக்கையை அதிகரிக்கும். சர்வதேச நடைமுறையாக உள்ள தாவா தீர்வுக்கான மாற்றினைப் பின்பற்ற இந்தியா உறுதிபூண்டுள்ளது என்பது பற்றி வெளிநாட்டு முதலீட்டாளர்களுக்கு சாதகமான சமிக்ஞையை இது அளிக்கும்.
தாவா தீர்வுக்கான மாற்று நடைமுறையை மேம்படுத்துவதற்கான முயற்சி
சர்வதேச வர்த்தக தீர்ப்பாயத்தை இந்தியாவில் வலுப்படுத்தும் சட்டப்பூர்வ அமைப்பாக புதுதில்லி சர்வதேச தீர்ப்பாய மையம் அமைக்கப்பட்டுள்ளது. இதற்கு வசதியாக வர்த்தக நீதிமன்றங்கள் சட்டம் 2015-ல் மேலும் திருத்தங்கள் செய்வதும், தீர்ப்பாயம் மற்றும் மத்தியஸ்த சட்டம் 1996-ல் திருத்தங்கள் செய்வதும் பரிசீலனையில் உள்ளது. உள்நாட்டு மற்றும் சர்வதேச வர்த்தக தாவாக்களுக்கு தீர்வு காண்பதை ஊக்கப்படுத்தும் முயற்சியாக இது இருக்கும்.
பிரதமர் அலுவலகம்
வேலைவாய்ப்புத் திருவிழாக்கள் இளைஞர்களுக்கு அதிகாரமளிப்பது தொடர்பாக, மத்திய இணையமைச்சர் டாக்டர் ஜிதேந்திர சிங் எழுதிய கட்டுரையைப் பிரதமர் பகிர்ந்துள்ளார்
வேலைவாய்ப்புத் திருவிழாக்கள் இளைஞர்களுக்கு அதிகாரமளிப்பது தொடர்பாக, மத்திய இணையமைச்சர் டாக்டர் ஜிதேந்திர சிங் எழுதிய கட்டுரையை பிரதமர் திரு நரேந்திர மோடி பகிர்ந்துள்ளார்.
இது தொடர்பாக, மத்தியப் பணியாளர் நலன், பொதுமக்கள் குறைதீர்ப்பு மற்றும் ஓய்வூதியத்துறை இணையமைச்சர் டாக்டர் ஜிதேந்திர சிங்கின் ட்விட்டர் பதிவுக்கு பதிலளிக்கும் வகையில் பிரதமர் அலுவலகம் வெளியிட்டுள்ள ட்விட்டர் பதிவில் கூறப்பட்டுள்ளதாவது:
“வேலைவாய்ப்புத் திருவிழாக்கள் இளைஞர்களுக்கு எவ்வாறு அதிகாரமளிக்கின்றன என்பதையும், தேச வளர்ச்சியில் ஊக்கசக்தியாக இருப்பதற்கு அவர்களுக்கு இந்த விழாக்கள் ஊக்கமளிப்பதையும் மத்திய இணையமைச்சர் டாக்டர் ஜிதேந்திர சிங் விரிவாக விளக்கியுள்ளார்.”
தொழிலாளர் மற்றும் வேலைவாய்ப்பு அமைச்சகம்
மின்னணு ஷ்ரம் தளத்தில் இதுவரை சுமார் 27 லட்சம் முறைசாரா தொழிலாளர்கள் பதிவு செய்துள்ளனர்: மத்திய அமைச்சர் திரு ரமேஷ்வர் தெலி
மின்னணு ஷ்ரம் தளத்தில் முறைசாரா தொழிலாளர்கள் பதிவு செய்வதற்கு ஏதுவாக மத்திய தொழிலாளர் நலன் மற்றும் வேலைவாய்ப்பு அமைச்சகம் பல்வேறு முகாம்களை நடத்தி வருகிறது.
அந்த வகையில் புதுதில்லியில் ஷ்ரம் சக்தி பவன் கட்டிடத்தில் அமைந்துள்ள பல்வேறு அமைச்சகங்களில் பணி புரியும் தொழிலாளர்கள் பதிவு செய்வதற்கான முகாம் இன்று நடத்தப்பட்டது. சுமார் 80 தொழிலாளர்கள் இந்த முகாமின் மூலம் பதிவு செய்வார்கள் என்று எதிர்பார்க்கப்படுகிறது.
இந்த முகாமை தொடங்கி வைத்துப் பேசிய மத்திய தொழிலாளர் நலன் மற்றும் வேலைவாய்ப்பு, பெட்ரோலியம் மற்றும் இயற்கை எரிவாயு இணை அமைச்சர் திரு ரமேஷ்வர் தெலி, இந்தத் தளம் குறித்தும், தொழிலாளர்கள் இதில் பதிவு செய்வதால் ஏற்படும் பயன்கள் பற்றியும் அதிக விழிப்புணர்வை ஏற்படுத்துமாறு கேட்டுக்கொண்டார்.
அனைத்து முறைசாரா தொழிலாளர்கள் பற்றிய தேசிய தரவை உருவாக்குவதன் மூலம் இதுபோன்ற பணியாளர்களுக்கான நலத்திட்டங்களை முறைப்படுத்துவதில் கவனம் செலுத்த முடியும் என்று அவர் கூறினார். பிரதமர் திரு நரேந்திரமோடியின் வழிகாட்டுதலின் கீழ் கடந்த மாதம் அறிமுகப்படுத்தப்பட்ட இந்த மின்னணு தளத்தில் இதுவரை 27 லட்சம் முறைசாரா தொழிலாளர்கள் பதிவு செய்திருப்பதாகவும், இதுதொடர்பாக இந்திய அரசு, மாநில அரசுகள் மற்றும் இதர பங்குதாரர்களுடன் தீவிரமாக பணியாற்றி வருவதாகவும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753473
நிலக்கரி அமைச்சகம்
நிலக்கரி பகுதி ஏலம்: 278 டெண்டர் ஆவணங்கள் விற்பனை
நிலக்கரி பகுதி ஏலம் விடுதலின் இப்போதைய தொகுப்பில், 38 நிலக்கரி சுரங்கங்களுக்கு ஏலம் கோருவதற்கு, பல்வேறு நிறுவனங்கள் சார்பில் 278 ஏல ஆவணங்கள் வாங்கப்பட்டுள்ளன. இப்பணியை நிறைவேற்ற நியமிக்கப்பட்ட ஆணையம் 29 செப்டம்பர் பிற்பகல் 2 மணி வரை ஏல விண்ணப்பங்களைப் பெற்றுக் கொள்ளும். 2020 செப்டம்பர் 30 ஆம் தேதி காலை 10 மணிக்கு அவை பிரிக்கப்படும்.
ரசாயனம் மற்றும் உரங்கள் அமைச்சகம்
விவசாயிகளுக்கு யூரியா அதிகபட்ச சில்லறை விலையில்  வழங்கப்படுகிறது: திரு கவுடா
மத்திய அரசு உரத்தை அத்தியாவசியப் பொருளாக அறிவித்துள்ளது. கள்ளச் சந்தையில் உரங்களின் விற்பனையை தடுப்பது தவிர, அறிவிக்கப்பட்ட எம்ஆர்பியில் உரங்களை விற்பனை செய்வதை உறுதி செய்ய மாநில அரசுகளுக்கு போதுமான அதிகாரம் வழங்கப்பட்டுள்ளது. உரங்கள்  ஆணை , 1985 மற்றும் அத்தியாவசிய பொருட்கள் சட்டம், 1955 ஆகியவற்றின் விதிமுறைகளை மீறும் எந்தவொரு நபருக்கும் எதிராக தேடலை மேற்கொள்ளவும், பொருட்களை கையகப்படுத்தவும், தண்டனை நடவடிக்கை மேற்கொள்ளவும் மாநில அரசுகளுக்கு அதிகாரம் வழங்கப்பட்டுள்ளது.
விவசாயிகளுக்கு யூரியா அதிகபட்ச சில்லறை விலையில், 45 கிலோ யூரியா மூட்டை ரூ .242/- க்கும் 50 கிலோ யூரியா மூட்டை ரூ .268/- க்கும் வழங்கப்படுகிறது..
இந்த தகவலை மத்திய இரசாயனங்கள் மற்றும் உரங்கள் துறை அமைச்சர் திரு. டி.வி.சதானந்த கவுடா மாநிலங்கள் அவையில் கேட்கப்பட்ட கேள்வுக்கு எழுத்துப்பூர்வ பதிலாக தெரிவித்தார்.
(Visitor Counter : 95
பிரதமர் அலுவலகம்
வங்காளதேச வெளியுறவுத் துறை அமைச்சர் பிரதமருடன் சந்திப்பு
வங்காள தேசத்தின் வெளியுறவுத் துறை அமைச்சர் மேதகு டாக்டர் ஏ.கே. அப்துல் மோமென், பிரதமர் திரு நரேந்திர மோடியை இன்று சந்தித்துப் பேசினார்.
டாக்டர் அப்துல் மோமென் வெளியுறவுத்துறை அமைச்சராக நியமிக்கப்பட்டதற்கு, வாழ்த்து தெரிவித்த பிரதமர், தனது முதல் வெளிநாடுப் பயணத்திற்கு இந்தியாவை தேர்வு செய்ததற்குப் பாராட்டு தெரிவித்தார்.
இருதரப்பு உறவுகளின் சமீபத்திய வளர்ச்சி குறித்து டாக்டர் அப்துல் மோமென் பிரதமரிடம் விளக்கினார்.
கடந்த சில ஆண்டுகளாக இந்தியா-வங்காள தேசத்தின் உறவு தொடர்ந்து வளர்ந்து வருகிறது என்று பிரதமர் கூறினார். வங்காள தேச பிரதமராக ஷேக் ஹசீனா அரசு பொறுப்பேற்றுள்ள இந்நேரத்தில், இந்தியா - வங்காள தேசத்தின் நல்லுறவு தொடர்ந்து நீடிக்கும் என்று பிரதமர் உறுதியளித்தார்.
பாதுகாப்பு அமைச்சகம்
இந்திய விமானப்படை வீரர்கள் 2021 டோக்கியோ ஒலிம்பிக் போட்டிகளில் பங்கேற்கின்றனர்
விமானப்படையை சேர்ந்த ஐந்து வீரர்கள்  25 வருடங்களுக்கு பிறகு 2021 டோக்கியோ ஒலிம்பிக் போட்டிகளில் பங்கேற்கின்றனர். இந்திய விமானப்படை தேசிய மற்றும் சர்வதேச அளவிலான விளையாட்டு போட்டிகளில் சிறப்பான முன்னேற்றம் அடைந்து வரும் நிலையில், நாட்டின் சார்பாக ஒலிம்பிக்கில் அதன் வீரர்கள் பங்கேற்பது பெருமையாக உள்ளது என்று விமானப்படை தெரிவித்துள்ளது.
இந்திய விமானப்படையின் தடகள பிரிவை சேர்ந்த சார்ஜெண்ட் ஷிவ்பால் சிங் 2021 டோக்கியோ ஒலிம்பிக்கில் ஈட்டி எறிதல் போட்டியில் பங்கு பெறுகிறார். சீனாவில் உள்ள வூஹானில் நடைபெற்ற ராணுவ உலகக் கோப்பை போட்டியில் இவர் தங்கம் வென்றுள்ளார்.
இந்திய விமானப்படையின் தடகள பிரிவை சேர்ந்த சார்ஜெண்ட் நோவா நிர்மல் டோம் 2021 டோக்கியோ ஒலிம்பிக்கில் 4400 தொடர் ஓட்டப்பந்தயத்தில் பங்கு பெறுகிறார்.
இந்திய விமானப்படையின் துப்பாக்கி சுடுதல் பிரிவை சேர்ந்த ஜூனியர் வாரண்ட் ஆஃபிசர் தீபக் குமார் 2021 டோக்கியோ ஒலிம்பிக்கில் 10 மீட்டர் துப்பாக்கி சுடுதல் போட்டியில் பங்கு பெறுகிறார். கத்தாரில் உள்ள தோஹாவில் நடைபெற்ற 14-வது ஆசிய துப்பாக்கி சுடுதல் போட்டியில் வெண்கல பதக்கத்தை இவர் வென்றுள்ளார்.
இந்திய விமானப்படையின் தடகள பிரிவை சேர்ந்த சிபிஎல் அலெக்ஸ் அந்தோணி 2021 டோக்கியோ ஒலிம்பிக்கில் 4400 தொடர் ஓட்டப்பந்தயத்தில் பங்கு பெறுகிறார். 2021 ஜூன் மாதம் நடைபெற்ற மாநிலங்களுக்கிடையேயான தடகள போட்டிகள் மற்றும் இந்தியன் கிராண்ட் பிரிக்ஸ் உள்ளிட்டவற்றில் இவர் பங்கேற்றுள்ளார்.
இந்திய விமானப்படையின் மாஸ்டர் வாரண்ட் ஆஃபிசர் அசோக் குமார் 2021 டோக்கியோ ஒலிம்பிக்கில் மல்யுத்த போட்டிக்கான நடுவராக பங்குபெறுகிறார். அடுத்தடுத்து நடைபெறும் ஒலிம்பிக் போட்டிகளில் கலந்து கொள்ளும் முதல் இந்திய நடுவர் இவராவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737720
---
(Visitor Counter : 204
பிரதமர் அலுவலகம்
சவுதி அரேபியாவின் பட்டத்து இளவரசர் முகமது பின் சல்மான் அவர்களுடன் பிரதமரின் தொலைபேசி உரையாடல்
பிரதமர் திரு நரேந்திர மோடி இன்று  சவுதி அரேபியாவின் பட்டத்து இளவரசர் மேன்மைமிகு முகமது பின் சல்மான் அவர்களுடன் தொலைபேசி மூலம் உரையாடினார். இரு தலைவர்களும் கோவிட்-19 உலகளாவிய நோய் தொற்றாக உருவெடுத்துள்ள நிலையில் உலக நிலவரம் குறித்து பேசினார்கள்.
இந்த உலக சவாலை எதிர்கொள்ள போதுமான ஒருங்கிணைந்த நடவடிக்கைகள் அவசியம் என்று பிரதமர் வலியுறுத்தினார். கோவிட்-19 பல்லாயிரக்கணக்கான மக்களின் ஆரோக்கியத்தையும், உடல் நலத்தையும் பாதித்திருப்பதோடு, உலகின் பல பகுதிகளின் பொருளாதாரத்தை பாதிக்கும் அச்சுறுத்தலாக உள்ளது என்று கூறினார்.
இந்த நிலையில், சமீபத்தில் சார்க் நாடுகளுடன் காணொலி மூலமான மாநாட்டை இந்தியா சமீபத்தில் நடத்தியது பற்றி பிரதமர் குறிப்பிட்டார்.
இதேபோன்ற ஒரு மாநாட்டை ஜி-20 நாடுகளின் தலைவர்கள் நிலையில், இந்த அமைப்பின் தலைவராக உள்ள சவுதி அரேபியாவின் முயற்சியின்கீழ் நடத்துவது உலக அளவில் பயனுள்ளதாக இருக்கும் என்று இரு தலைவர்களும் ஒப்புக்கொண்டனர். கோவிட்-19 உலக அளவில் பரவியிருப்பதால் ஏற்பட்டுள்ள சவால்களை எதிர்கொள்ள குறிப்பிட்ட நடவடிக்கைகள் பற்றி விவாதிக்கவும், உலக மக்களிடையே நம்பிக்கையை உருவாக்கவும் இத்தகைய மாநாடு உதவும் என்றும் அவர்கள் உடன்பட்டனர்.
இந்த நோய் தொற்று தொடர்பாக, இரு நாட்டு அதிகாரிகளும் அடிக்கடி நெருங்கி தொடர்பு கொள்ளச் செய்வது என பிரதமரும், இளவரசரும் முடிவு செய்தனர்.
மனித வள மேம்பாட்டு அமைச்சகம்
புதிய கல்விக் கொள்கை 2020, சர்வதேச அறிவுசார் வல்லரசாக இந்தியாவை மாற்றும்: மத்திய கல்வி அமைச்சர்
புதிய கல்விக் கொள்கை 2020, சர்வதேச அறிவுசார் வல்லரசாக இந்தியாவை மாற்றும் என்று மத்திய கல்வி மற்றும் திறன் மேம்பாட்டு அமைச்சர் திரு தர்மேந்திர பிரதான் கூறியுள்ளார். கல்வி ஆராய்ச்சி மற்றும் பயிற்சிக்கான தேசிய கவுன்சிலின்  61-ஆவது நிறுவன தின நிகழ்ச்சியில் காணொலி வாயிலாகப் பேசுகையில் அமைச்சர் இதனைத் தெரிவித்தார். மத்திய கல்வி இணை அமைச்சர்கள் திரு சுபாஷ் சர்கார், டாக்டர் ராஜ்குமார் ரஞ்சன் சிங், அமைச்சகம் மற்றும் என்சிஇஆர்டி நிறுவனத்தின் மூத்த அதிகாரிகள் நிகழ்ச்சியில் கலந்து கொண்டனர்.
நிகழ்ச்சியில் பேசிய அமைச்சர் திரு தர்மேந்திர பிரதான், என்சிஇஆர்டி நிறுவனத்திற்கு வாழ்த்து தெரிவித்ததுடன், கல்வியின் தரத்தை மேம்படுத்துவதற்கு இந்த நிறுவனம் மேற்கொண்டு வரும் நடவடிக்கைகளைப் பாராட்டினார். பெருந்தொற்று காலகட்டத்தில் மாற்று கல்வி அட்டவணைக்கு பள்ளிக் கல்விக்கான தேசிய பாடத் திட்டங்களை இந்த நிறுவனம் அறிமுகப்படுத்தியதைக் குறிப்பிட்ட அமைச்சர், புதிய கல்விக் கொள்கை 2020-இல் தெரிவிக்கப்பட்டுள்ள திட்டங்களுக்கு ஏற்றவாறு மாபெரும் மாற்றத்தை கொண்டுவர என்சிஇஆர்டி தயாராக இருக்க வேண்டும் என்று தெரிவித்தார்.
இந்த நிகழ்ச்சியில் பேசிய இணை அமைச்சர் திரு சுபாஷ் சர்கார், தற்சார்பு இந்தியா மற்றும் திறன் இந்தியாவை அடைவதில் ஒருங்கிணைந்த தொழில் மற்றும் அறிவு சார்ந்த கல்வியின் முக்கியத்துவத்தை வலியுறுத்தினார். புதிய கல்விக் கொள்கை, புதிய இந்தியாவிற்கு வழிவகுக்கும் என்ற பிரதமரின் கூற்றை அவர் நினைவு கூர்ந்தார்.
இணை அமைச்சர் டாக்டர் ராஜ்குமார் ரஞ்சன் சிங் பேசுகையில், தமது பள்ளி காலத்தில் பள்ளி வளாகத்தை அனைவரும் இணைந்து தூய்மைப்படுத்திய நிகழ்வுகளை நினைவு கூர்ந்து, இதுபோன்று பிறருடன் இணைந்து செயல்படும் உணர்வை பள்ளி அளவில் புதிய பாடத்திட்டம் ஏற்படுத்தும் என்று நம்பிக்கை தெரிவித்தார். தூய்மை இந்தியா திட்டத்திற்கும் இதன் மூலம் வலு சேர்க்கப்படும்.
இந்த நிகழ்ச்சியின்போது, என்சிஇஆர்டியின் வெளியீடான சமூகவியல் அகராதியை ஆங்கிலம், இந்தி மற்றும் உருது ஆகிய மூன்று மொழிகளில் சிறப்பு விருந்தினர்கள் வெளியிட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751103
-----
(Visitor Counter : 181
உள்துறை அமைச்சகம்
தேர்வுகளை நடத்துவதற்கு பல்கலைக்கழகங்களுக்கும், கல்வி நிறுவனங்களுக்கும் மத்திய உள்துறை அமைச்சகம் அனுமதி
மத்திய உள்துறை அமைச்சகம், தேர்வுகளை நடத்துவதற்கு, பல்கலைக்கழகங்களுக்கும், கல்வி நிறுவனங்களுக்கும் இன்று அனுமதி அளித்துள்ளதாக மத்திய உயர்கல்வித்துறை செயலாளருக்கு, எழுதிய கடிதத்தில் தெரிவித்துள்ளது. அதில், பல்கலைக்கழகங்களின் தேர்வுகால அட்டவணையின்படியும், பல்கலைக்கழக மானியக் குழுவின் நெறிமுறைகளின்படியும், மத்திய சுகாதார மற்றும் குடும்ப நல அமைச்சகத்தால் நிர்ணயிக்கப்பட்ட நிலையான இயக்க நடைமுறைபடியும் கல்வியாண்டின் இறுதித் தேர்வுகளை கட்டாயம் நடத்த வேண்டும் என்று மத்திய உள்துறை அமைச்சகம் தெரிவித்துள்ளது.
PIB Headquarters
பத்திரிகைச் செய்தி
தாம்பரம் அஞ்சலகக் கோட்டத்தில் உள்ள அனைத்து தபால் நிலையங்களிலும் 05.06.2018 அன்று அறிமுகப்படுத்தப்பட இருந்த புதிய தொழில்நுட்பம் நிர்வாகக் காரணங்களுக்காக தள்ளி வைக்கப்பட்டுள்ளதால் தாம்பரம், அம்பத்தூர், ஆவடி கேம்ப் தலைமை அஞ்சலகங்களுக்கு உட்பட்ட 98 துணை அஞ்சல் நிலையங்கள் மற்றும் 141 கிளை அஞ்சல் நிலையங்களிலும் 02.06.2018, 04.06.2018 ஆகிய தேதிகள் மற்றும் தொடர்ந்து வழக்கம் போல் இயங்கும்.
-----
ரெசின்/அரவி
(Visitor Counter : 94
இளைஞர் நலன் மற்றும் விளையாட்டு அமைச்சகம்
4வது தேசிய இளையோர் நாடாளுமன்றத் திருவிழாவின் நிறைவு விழாவில் மக்களவைத் தலைவர் திரு. ஓம் பிர்லா உரையாற்றுகிறார்
நான்காவது தேசிய இளையோர் நாடாளுமன்றத் திருவிழாவின் நிறைவு விழாவில் மக்களவைத் தலைவர் திரு. ஓம் பிர்லா புது தில்லியின் நாடாளுமன்ற மைய மண்டபத்தில் மார்ச் 2ம் தேதி காலை 10.30 மணிக்கு உரையாற்றுகிறார். இந்தத் திருவிழாவில் தேசிய அளவில் வெற்றி பெற்ற மூன்று பேர் தங்களது கருத்துகளைத் தெரிவிக்கின்றனர். இளைஞர் நலன் மற்றும் விளையாட்டுத்துறை அமைச்சர் திரு. அனுராக் தாகூர், இத்துறையின் இணை அமைச்சர் திரு. நிஷித் பிரமானிக் ஆகியோர் கலந்து கொள்கின்றனர்.
தேசிய இளையோர் நாடாளுமன்றத் திருவிழாவின் நோக்கமானது, பொதுத்துறைகளில் வருங்காலத்தில் பணியாற்ற உள்ள இளைஞர்களின் கருத்துக்கள் குறித்து அறிந்து கொள்வதற்காக தான். கடந்த 2017ஆம் ஆண்டு டிசம்பர் 31ஆம் தேதி பிரதமரின் `மனதின் குரல்` நிகழ்ச்சியில் ஆற்றிய உரையில், தேசிய இளையோர் நாடாளுமன்ற திருவிழா குறித்துப் பேசினார். அதன் அடிப்படையில் கடந்த 2019ஆம் ஆண்டு முதலாவது தேசிய இளையோர் நாடாளுமன்றத் திருவிழா “புதிய இந்தியாவின் குரலாக இருந்து, தீர்வுகளைக் கண்டறிந்து கொள்கைகளை உருவாக்க பங்களியுங்கள்” என்ற கருப்பொருளில் நடத்தப்பட்டது. அதில் 88,000 இளைஞர்கள் கலந்து கொண்டனர். இதன் இரண்டாவது திருவிழாவில் 23 லட்சம் பேர் இணையதள வழியாகப் பங்கேற்றனர். மூன்றாவது நிகழ்வில் சுமார் 2.44 லட்சம் இளைஞர்கள் பங்கேற்றனர்.
மத்திய அமைச்சரவை
சுவாசிலாந்திற்கு வரி உதவி அளிப்பதற்கான குறிப்பு விதிமுறைகளில்  கையெழுத்திட மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் இஸ்வாதினி இடையேயான எல்லைகளற்ற வரி ஆய்வாளர்கள் திட்டத்தின் கீழ் சுவாசிலாந்திற்கு  வரி உதவி அளிப்பதற்காக இந்திய நிபுணரை பணி நியமிப்பது குறித்த குறிப்பு விதிமுறைகளில் கையெழுத்திடுவதற்கு ஒப்புதல் வழங்கியது.
புள்ளி-வாரியான விபரங்கள்
- எல்லைகளற்ற வரி ஆய்வாளர்கள் திட்டத்தின் கீழ் இந்திய அரசு மற்றும் இஸ்வாதினி அரசுகளால் இந்திய நிபுணர் ஒருவர் தேர்ந்தெடுக்கப்படுவார்.
- எல்லைகளற்ற வரி ஆய்வாளர்கள் திட்டத்தின் கீழ் இஸ்வாதினிக்கு வரி உதவி அளிப்பதற்கான இந்திய நிபுணரை பணியமர்த்துவதற்கான நிபந்தனைகளை குறிப்பு விதிமுறைகள் முறைப்படுத்தும்.
பெருந்தாக்கம்
எல்லைகளற்ற வரி ஆய்வாளர்கள் திட்டத்தின் கீழ் இந்திய நிபுணரை பணியமர்த்துவது, வளரும் நாடுகளின் வரி விஷயங்களில் திறன் வளர்ப்பில் இந்தியாவின் உதவியை ஊக்கப்படுத்தும்.
பின்னணி
ஐக்கிய நாடுகள் வளர்ச்சித் திட்டம்  மற்றும் பொருளாதார கூட்டுறவு மற்றும் வளர்ச்சிக்கான அமைப்பு  ஆகியவற்றால் கூட்டாக துவங்கப்பட்ட எல்லைகளற்ற வரி ஆய்வாளர்கள் திட்டம் , வளரும் நாடுகளுக்கு உதவும் வகையில், திறன் வளர்ப்பு மூலம் தேசிய வரி நிர்வாகங்களை வலுப்படுத்துவதையும் மற்றும் அதன் அறிவை பிற நாடுகளுடன் பகிர்வதையும் குறிக்கோளாக கொண்டது. வளரும் நாடுகளில் வரி நிர்வாகங்களை வலுப்படுத்தும் வகையில், தொழில்நுட்ப அறிவு மற்றும் திறன்களை அதன் தணிக்கையாளர்களுக்கு அளித்தல் மற்றும் பொதுவான தணிக்கை முறைகளை பகிர்தல் மற்றும் அவர்களுக்கு அறிவுப் பொருட்களை பரப்புதல் ஆகியவற்றை எல்லைகளற்ற வரி ஆய்வாளர்கள் திட்டம்  நோக்கமாக கொண்டுள்ளது. எல்லைகளற்ற வரி ஆய்வாளர்கள் திட்டம் , வரி விவகாரங்களில் கூட்டுறவை வலுப்படுத்தும் சர்வதேச சமூகத்தின் முயற்சிகளை முன்னெடுத்து, வளரும் நாடுகளின் உள்நாட்டு வரி திரட்டும் முயற்சிகளுக்கு பங்காற்றும். வளரும் நாடுகளில் வரி விவகாரங்களின் திறன் வளர்ப்பிற்கு இந்தியா எப்போதும் உதவி வருகிறது. இவ்வகையில், உலகளாவிய தலைவரான இந்தியா, வரி விவகாரங்களில் தென்-தென் கூட்டுறவில் மிக முக்கிய பங்காற்ற வேண்டியுள்ளது.